cyanic-selkie/wikianc huggingface dataset:
Nederlandse dialekte
(Nederlandse) Nedersaksiese dialekte
Die taalgrense en dialekgrense tussen Duitsland en Nederland is nie baie duidelik nie.
Dialekte teenoor die Standaard-Nederlands
Die dialekte groei oor die algemeen nader aan die standaardtaal (of Algemeen Nederlands, ABN). Die norm van Standaardnederlands lê in Haarlem. Die dialekte uit Drenthe, Groningen, Limburg en West-Vlaandere is ver van die standaardtaal verwyder, selfs meer as Afrikaans:
Frank Farrington (akteur)
Frank Farrington (8 Julie 1873 – 27 Mei 1924) was 'n Amerikaanse akteur. Hy was bekend vir sy rol in die rolprent Through Turbulent Waters (1915).
Sterkspruit
Sterkspruit is 'n dorp in die Oos-Kaap, Suid-Afrika. Sterkspruit is naby die Lesothogrens en ongeveer 45 km van Zastron en 80 km vanaf Aliwal-Noord geleë. Die dorp ontleen sy naam aan die Sterkspruit wat deur die dorp vloei voor dit verder noord in die Oranjerivier uitmond.
Spookplekke in Suid-Afrika
Hier volg 'n lys van beweerde spookplekke in Suid-Afrika.
Vrystaat
Bloemfontein – Koplose spook sonder hande of voete is in 'n huurhuis ervaar.
Oos-Kaap
Graaff-Reinet – In die landdroskantoor het dit saans gespook; dit het opgehou toe beendere opgegrawe is.
Borgfeld
Borgfeld is een van die welvarendste stadswyke van Bremen (Noordwes-Duitsland) met 'n oppervlakte van 16,627 vierkante kilometer en 7 771 inwoners. Borgfeld maak in administratiewe opsig deel uit van die stadsdistrik Ost en het sy landelike dorpskarakter grotendeels bewaar.
Orange Grove, Johannesburg
Orange Grove is 'n voorstad van Johannesburg, Suid-Afrika. Dit is in Johannesburg se E-streek geleë.
Mississippi
Mississippi (Engels: State of Mississippi) is 'n deelstaat in die sogenaamde Diep Suide van die Verenigde State van Amerika met 'n bevolking van drie miljoen. Mississippi is die 20ste deelstaat wat tot die Unie toegelaat is. Jackson is die hoofstad asook die grootste stad. Dit word in die noorde deur Tennessee, in die ooste deur Alabama, in die suide deur Louisiana en die Golf van Meksiko, en in die weste deur Arkansas en Louisiana begrens. Die Mississippirivier vorm 'n natuurlike grens in die weste.
In 2020 is besluit om die deelstaat se amptelike vlag te vervang. Die vorige ontwerp het nog die vlag van die Gekonfedereerde State vertoon wat deur baie as 'n simbool vir slawerny en rassediskriminasie beskou word.
Borgfeld
Geskiedenis
Die gebied suid van die Wümmerivier is vanaf 1133 deur Nederlandse setlaars gedreineer om dit vir landboudoeleindes geskik te maak. Die eerste historiese verwysing na Borgfeld dateer uit die jaar 1235. In 1666 het Borgfeld onder die gesag van Bremen gekom. Borgfeld is in 1945 by Bremen ingesluit.
Mississippi
Geskiedenis
Die eerste Europese besoekers was die ekspedisie van Hernando de Soto wat probeer het om 'n nedersetting te stig tussen 1539 en 1542. Dit het egter misluk. Die volgende ekspedisie is gelei deur die Fransmanne Jacques Marquette en Louis Joliet; hulle het saam met die Mississippi afgevaar in 1673. Nege jaar later het die Chevalier de la Salle die hele Mississippivallei vir Frankryk geannekseer.
Borgfeld
Geskiedenis
Vanaf 1999 is honderde nuwe woonhuise in Borgfeld opgerig, en in 2002 is die tremlyn 4 gebou wat Borgfeld met die stadsentrum van Bremen verbind.
Mississippi
Geskiedenis
Kolonisasie aan die oostekant van die rivier het stadig geskied. Nedersettings is gestig by die hoogtes van Natchez, by die Yazoorivier en by die mond van die Pascagoularivier. Die hoofstad van Frans-Louisiana was by Biloxi van 1699 tot 1702 en weer van 1719 tot 1723. Daarna is dit oorgedra aan die nedersetting by New Orleans. Skemas van die Skote finansieerder John Law het gefaal met slegte gevolge vir die streek. Die Frans-Indiaanse oorlog (1754–1763) het ook ontwikkeling in die wiele gery.
Frankryk het hulle gebied aan die ooste van die Mississippi egter na die ondertekening van die Verdrag van Parys (1763) aan Engeland prysgegee.
Borgfeld
Die kerk van Borgfeld
Die oudste historiese dokument, wat na die kerk van Borgfeld verwys, dateer uit die jaar 1384. In 1522 het Heinrich von Zütphen hier die eerste reformatoriese preek in Bremen gehou, en hier is om en by tien jaar later ook die Reformasie in Bremen voltooi.
Gedurende die Dertigjarige Oorlog is die kerkgebou deur keiserlike troepe ernstig beskadig, waarby die klokke verlore gegaan het. Die kerktoring is in 1640 herbou en van nuwe klokke voorsien. Die oorspronklike vakwerktoring is in die 18de eeu deur 'n baksteentoring vervang en die kerkskip verleng.
In 1896 is die kerktoring nog eens herbou, en drie jaar later is nuwe klokke uit die oues en uit die brons van geskutte gegiet. In 1918 het die kerkgemeente die grootste klok ingeboet wat vir militêre doeleindes ingesmelt is.
Bamboeshoekspruit
Die Bamboeshoekspruit is 'n spruit wat in die Oos-Kaap, Suid-Afrika vloei. Dit is 'n sytak van die Sterkspruit in die opvanggebied van die Oranjerivier.
Borgfeld
Die kerk van Borgfeld
Die nuwe altaarruimte het in 1965 ontstaan, en die kerktoring se leisteenafdekking is deur 'n koperdak vervang. Die ou preekstoel van die St. Paulikerk, wat tydens die Tweede Wêreldoorlog verniel is, is in die kerk van Borgfeld ingevoeg.
Onderwys
Die eerste skool in Borgfeld het reeds om en by 1500 bestaan - destyds het die koster as onderwyser gefungeer. Die huidige skoolgebou is in 1880 opgerig en in die volgende dekades uitgebrei. 'n Tweede laerskool is in 2002 geopen.
Geografie
duimnael|links|250px|Ysvoëls het as deel van die natuurlike fauna weer na die natuurbewaringsgebied Borgfelder Wümmewiesen teruggekeer. Die voëls gebruik graag twyge as uitkykposte oor 'n rivier Die natuurbewaringsgebied Borgfelder Wümmewiesen is die grootste van sy soort in Bremen met 'n oppervlakte van 677 hektaar; die projek word deur die Wêreldnatuurlewefonds (WWF) bestuur. Die rivierlandskap lê in 'n uitgestrekte vlakte in die noordooste van die stadsgebied en word in die winter gereeld deur die Wümmerivier oorstroom. Die gebied met sy weivelde, vywers en slote dien sodoende as 'n natuurlike beskerming teen oorstromings en is een van die grootste van sy soort in Duitsland. 85 persent van die gebied word as groen weivelde deur ekstensiewe boerderybedrywe gebruik.
In die ooste, digby die grens met die deelstaat Nedersakse, lê die natuurbewaringsgebied Fischerhuder Wümmewiesen, wat deur die distrik Verden bestuur word.
1429
Die jaar 1429 was 'n gewone jaar wat volgens die Gregoriaanse kalender op 'n Donderdag begin het. Dit was die 29ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Slag van Tsoesjima
Die Slag van Tsoesjima (Japannees: 対 馬海 戦, Tsushima kaisen; Russies: Цусимское сражение, Tsoesimskoije srazhenije) was die laaste en beslissende seeslag van die Russies-Japannese Oorlog (1904-1905) wat in die See van Japan plaasgevind het. Die geveg het op 27 en 28 Mei 1905 plaasgevind (14-15 Mei volgens die Juliaanse kalender wat Rusland tot 1917 gebruik het). Die Japannese Keiserlike Vloot onder admiraal Heihachiro Tōgō het twee derdes van die Oosseevloot van die Russiese Keiserlike Vloot onder admiraal Zinowi Rozjestwenski vernietig.
Die Russiese Oosseevloot
Nadat Japan die Russiese Stille Oseaan-vloot in die Slag om die Geelsee op 10 Augustus 1904 vernietig het, het Rusland in 1904 sy Oosseevloot van Sint Petersburg na die Verre Ooste gestuur. Die vloot van die Oossee het deur die Noordsee gevaar en 'n diplomatieke voorval daar veroorsaak deur Britse vissers by die Doggersbank aan te val in die waan dat hulle Japannees was (die Doggersbank-voorval). Die reis was lank; die bemanning was swak opgelei, ongemotiveerd en ontevrede. Die Russe se opdrag was om die blokkade van Port Arthur (deesdae Lüshunkou genoem) te verbreek, maar dié stad was reeds ingeneem toe die vloot opdaag; daarom het hulle gepoog om die hawe van Wladiwostok te bereik.
Die Russe kon uit drie seestrate kies op pad na Wladiwostok: die Straat van La Pérouse, die Straat van Tsugaru en die Straat van Korea tussen Korea en Japan. Admiraal Rozjestwenski het die regstreekse roete gekies. Die Straat van Korea (ook bekend as Straat van Tsoesjima) is oos van die eiland Tsoesjima geleë, wat ongeveer in die middel tussen die Japanse eiland Kyushu en die Koreaanse skiereiland lê. Die ander twee strate is verder noord; om dit te bereik, sou die vloot aan die oostekant rondom Japan moes vaar.
Die Japannese Vloot
Die Japannese kanonniers het sedert die begin van die oorlog meer geoefen en het hul teikens dus baie meer gereeld as die Russe getref. Hulle plofkoppe was bedoel om met kontak met die romp van 'n vyandelike skip te ontplof, en die Japannese gebruik ook 'n ander plofstof (genaamd 'shimose', soortgelyk aan meliniet) in hul plofkoppe, wat die skade per treffer baie groter maak as die panserdeurborende plofkoppe van die Russe.
Admiraal Tōgō het korrek uit Busan (Korea) voorsien dat die Russe langs Tsoesjima wou verbygaan. Die Japannese gewapende vragskip Shinano Maru het om 04:30 die hospitaalskip Orjol ontdek wat agterbly het van die res van die vloot. Die oorlogskepe het hul ligte gedoof, maar die hospitaalskepe het met ligte aan gevaar omdat dit verpligtend was. Die Shinano Maru het gesien dat die hospitaalskip nie kanonne het nie, maar het toe tien ander oorlogskepe in die mis opgespoor en hul posisie na die Japannese vloot gestuur. Die Japannese het 'n snelheid van 16 knope (30 km/h) bereik, twee keer hoër as die Russe, wat dus nie meer kon ontsnap nie. Die Russiese skepe se rompe was vol aangroeisels weens weens die maande van reis om Afrika, wat hulle stadiger gemaak het. Die Japannese vloot het daarin geslaag om sy hoër snelheid te benut deur twee keer 'n 'T-kruising' beweging uit te voer (waardeur alle kanonne op die vyand gerig kan word, terwyl dit byna onmoontlik is om terug te vuur).
Die seeslag
Die Russe vaar van suidwes na noordoos, terwyl die Japannese van wes na noordoos beweeg. Admiraal Tōgō het sy vloot opdrag gegee om om die beurt te draai, wat hom die geleentheid gegee het om sy skepe in 'n koers parallel met die Russiese vloot te plaas. Die twee linies van slagskepe het hul afstand op 6 200 meter gestabiliseer en op mekaar begin skiet.
Admiraal Rozjestwenski is uitgeskakel deur 'n plofkopfragment wat sy skedel binnegedring het. Die Russiese vloot het op 27 Mei 1905 die slagskip Knjaz 'Soeworof, Osljabja, keiser Aleksander III en Borodino verloor. Die Japannese skepe het geringe skade gely, veral die Mikasa. Die aand het die nagwaak Nebogatof bevel oorgeneem van die Russiese vloot.
Die Japannese torpedojaers word in die nag teen die Russiese vloot ontplooi, wat intussen in klein groepies gepoog het om na die noorde te ontsnap. Die ou slagskip Nawarin is gesink, terwyl die slagskip Sisoi Weliki en twee ou gepantserde kruisers Admiraal Nachimof en Wladimir Monomach so erg beskadig is dat hulle die volgende oggend ontruim moes word.
Vier ander slagskepe onder nagwaak Nebagatov moes die volgende dag oorgee. Sy groep bestaan uit slegs een moderne slagskip, Orel, 'n ou slagskip Keiser Nikolaas I en die twee klein kusslagskepe Apraksin en Senjawin. Tot die aand van 28 Mei 1905 is individuele Russiese skepe deur die Japannese gejag. Die kleiner kusslagskip Admiraal Oesjakof het geweier om oor te gee en is deur Japannese pantserkruisers gesink. Die ou kruiser Dimitri Donskoi het teen ses Japannese kruisers geveg en oorleef tot die volgende oggend toe sy bemanning hom moes kelder weens die skade wat hy opgedoen het.
Drie Russiese kruisers, waaronder die Aurora, het na die Amerikaanse vlootbasis in Manila ontsnap en is geïnterneer. Die vinnige gepantserde seiljag Almaz (geklassifiseer as 'n 2de-klaskruiser) en twee torpedojaers was die enigste Russiese skepe wat daarin geslaag het om Wladiwostok te bereik.
Bykans die hele Russiese Oosseevloot is in die slag in die Straat van Korea vernietig. Die Japannese het slegs drie torpeojaers verloor.
Norwood, Johannesburg
Norwood is 'n voorstad van Johannesburg, Suid-Afrika. Dit is in Johannesburg se E-streek geleë, sowat 6 km noordoos van die stadsaal, wes van Louis Bothalaan, tussen Houghton Estate, Victoria en Orange Grove. Die voorstad is in 1903 aangelê.
Kraal
'n Kraal is 'n tradisionele Afrika- of ook enige inboorlingstamdorp wat uit hutte bestaan. Dit kan egter ook na enige omheinde gebied waarin vee bymekaargebring word verwys.
Oorsprong van woord
Die woord kraal word algemeen dwarsdeur Suidelike Afrika gebruik en is afgelei van die Portugese curral, 'n veekamp of hok. Die ekwivalente Spaanse uitdrukkings is corral, 'n kamp of binnehof. Die woord is oorgeneem deur vroeë Hollandse setlaars en verskyn so lank gelede as in 1705 in die geskrifte van Peter Kolben, alhoewel die woord waarskynlik selfs vroeër in gebruik geneem is.
Die woord het ook vanaf Afrikaans na Engels oorgespoel. Sien lys van Afrikaanse woorde in Engels opgeneem.
Dendermonde
Dendermonde (Frans: Termonde) is 'n Belgiese stad in die ooste van die Vlaamse provinsie Oos-Vlaandere en het 'n oppervlakte van 56 km² en 44 257 inwoners (2011). Plekke in die munisipale gebied van Dendermonde is Dendermonde (stad), Grembergen, Baasrode, Sint-Gillis-Dendermonde, Appels, Schoonaarde, Oudegem en Mespelare. Dendermonde grens aan die munisipaliteite Wichelen, Berlare, Zele, Hamme, Buggenhout, Lebbeke en Aalst. Dendermonde vervul 'n aantal ekonomiese en kulturele funksies op regionale vlak. Die stad het 'n hospitaal en enkele skole. Elke Maandag kom besoekers vir hulle weeklikse inkopies na die mark.
Die stad beskik oor 'n spoorwegstasie wat verbindings na Asse, Brussel, Buggenhout, Mechelen, Zele, Lokeren en Gent bied. Die eerste spoor vir stoomaangedrewe lokomotiewe was 'n lyn wat Dendermonde met Mechelen verbind het en wat in die 19e eeu in gebruik geneem is.
Geografiese ligging
Dendermonde lê suid van die Schelde en oos van die stad Gent.
Geskiedenis en besienswaardighede
Die stad het eers in die 11de eeu ontstaan. Stewige stadsmure omring Dendermonde in die 13de eeu. Dendermonde is 'n sentrum van die middeleeuse lakennywerheid. Die stadhuis dateer uit die 14de eeu. In die 15de eeu het die stad aansienlik gegroei danksy die handel. In 1572 is Dendermonde deur Spaanse soldate geplunder. Die stad is nouliks deur die industrialisering van België geraak. Die ou stadskern is in 1914 tydens die Eerste Wêreldoorlog ernstig beskadig deur brandstigting.
Die historiese huise langs Kerkstraat en Astridlaan, die Groot Markplein (Grote Markt) in die historiese stadsentrum en 'n aantal museums lok besoekers. Saans word die stadhuis, die Vleeshuismuseum en die Onze-Lieve-Vrouwekerk tot middernag verlig.
Die stad is bekend vir sy folkloristiese Ros Beiaard-parade en het 'n gewilde toeristebestemming geword. Die Katuit-parade met die drie stadsreuse (Mars, Indiaan en Goliath) word jaarliks op die laaste Donderdag van Augustus geplant. Daar is 3 hotelle en verskeie restaurante.
Delitzsch
Delitzsch is die klein stad in die Duitse deelstaat van Sakse aan die Loberrivier, 125 kilometer suidwes van Berlyn en 25 kilometer noord van Leipzig, met sowat 26 300 inwoners. Die stad is geleë in die metropolitaanse gebied (Leipzig-Halle) en maak ook deel uit van die sogenaamde Sachsendreieck (Driehoek van Sakse) met drie groot stede.
Die naam van die stad is afgelei van die Slawiese term Delc of Delcz ("heuwel"). Delc is ook die Sorbiese naam van Delitzsch.
Klimaat
Delitzsch lê in die oorgangsgebied tussen die vogtige Atlantiese en die droë kontinentale klimaat. Die winters duur van Desember tot Maart en is relatief koud met 'n gemiddelde temperatuur van 0,5 °C in Januarie. Die somers in Delitzsch duur van Mei tot September en is gewoonlik warm met 'n gemiddelde temperatuur van 18 °C in Julie, die warmste maand van die jaar. Die hoogste temperatuur wat in die Duitse Weerdiens DWD se amptelike weerstasie in Delitzsch ooit aangeteken is, was 38,2 °C. Die laagste temperatuur´wat in die Duitse Weerdiens DWD se amptelike weerstasie in Delitzsch ooit aangeteken is, was -26,3 °C. In 2010, 'n totaal van 1768 uur van sonskyn met Delitzsch die sonnigste plek in die hele Vrystaat van Sakse.
Geskiedenis
Argeologiese opgrawings in die geskiedkundige stadsentrum dui daarop dat die eerste menslike nedersettings reeds teen die einde van die Jonger Steentydperk (omtrent 2000 v.C.) ontstaan het. Die enigste heuwel in die middestad, Spitzberg, was dan ook die bakermat van die huidige stad. Die oudste bekende Slawiese nedersetting in die gebied van Delitzsch dateer uit die tydperk omtrent 1050. Duitse setlaars het die stad in die jaar 1166 digby 'n Slawiese dorpie (Delc) gestig. Die nedersetting het vinnig gegroei en in die jaar 1207 stadstatus en die voorreg om as 'n markstad op te tree gekry.
Danksy die strategiese ligging by die kruispunt in die omgewing van twee ou handelroetes, die Via Regia en die Via Imperrii, het Delitzsch in die middeleeue tot 'n welvarende stad ontwikkel. Dit blyk besonder goed bewaar ou stad, met sy talle parke, meenthuise en patriciërswoning huise, die oprigting van torings, wat insluit barok kasteel en die vesting van die bes bewaarde van Sakse.
In 1539 het Delitzsch die Lutherse geloof aangeneem. In 1813 het die Volkereslag naby Leipzig plaasgevind, een van die grootstes tydens die sogenaamde Vryheidsoorloë. Die geallieerde leërs van Oostenryk, Pruise, Rusland en ander lande het hier 'n oorwinning oor Frankryk se Napoleontiese troepe behaal.
In 1813 het die Volkereslag naby Leipzig plaasgevind, een van die grootstes tydens die sogenaamde Vryheidsoorloë. Die geallieerde leërs van Oostenryk, Pruise, Rusland en ander lande het hier 'n oorwinning oor Frankryk se Napoleontiese troepe behaal. 1848/49 Hermann Schulze kommoditeit vir skrynwerkers en skoenmakers en 10 Mei 1850 die eerste lening vereniging - die voorloper van vandag se mense se banke in Delitzsch.
Vandag, Delitzsch, 'n energie-doeltreffende stad en as gevolg van sy nabyheid aan ontspanning, bewaringsgebiede en mere is 'n gewilde sport en ontspanning.
David Mabuza
David Dabede Mabuza (gebore 25 Augustus 1960) is 'n Suid-Afrikaanse politikus van die African National Congress wat van 2018 tot 2023 as die adjunkpresident van Suid-Afrika asook van 2017 tot 2023 as die adjunkpresident van die ANC gedien het. Hy was voorheen die premier van Mpumalanga (2009–2018).
St. Stefanskatedraal (Passau)
Die St. Stefanskatedraal in Passau, Duitsland, is veral bekend vir sy orrel. Die grootste kerkorrel in die wêreld, met 17774 pype en 233 registers, wat almal vanaf die 5 klawerborde en voetpedale in die middelportaal gespeel kan word.
duimnael|300px|Die Hooforrel, St. Stefanskatedraal, Passau duimnael|200px|Kansel, St. Stefanskatedraal, Passau
Sedert die jaar 730 is op die plek van die huidige kerk meermalig biskopskerke gebou. Die huidige omtrent 100 m lang barokgebou het tussen 1668 en 1693 ontstaan nadat 'n brand in die jaar 1662. Die in die lente van 1664 gekose nuwe forsbiskop Wenzeslaus Graf Thun (1664-1673) het voor die opgawe gestaan om die kerk weer te gaan opbou. Voor sy verkiesing was hy "Dompropst" in Salzburg gewees.
Van ouer geboue het slegs die laatgotiese Oosdeel behoue gebly. Die gesamentlike beplanning van hierdie katolieke katedraal is deur Carlo Lurago gedoen, die grootste Baugesellskap in Prag, wat bekend was vir sy straf organiseerde mense was een na die ander gebou opgerig het. Hy het uit Pellio in die Intelvi-daal gestam. Uit die buurdorpie Ramponia het noch 'n paar van sy belangrikste medewerkers Francesco della Torre en Giovanni Battista Passerini gekom, albei was messelaars. Hulle het in die Weense Bouskool ("Wiener Bauhütte") en in die steenbreuk van Kaisersteinbruch in Hongarye, vandag Oostenryk, 'n italiaans-switzerse kunstenaarskolonie, as mester het hulle 1663, op dieselfde dag, die Prag se Burgerssertifikaat verwerf. Die messelwerk van die katedraal kon slegs van meervoudige meesters, wat in vriendskap was gedoen word (op dieselfde opbregsbasis). Prosesaktes in die argief van die stad Prag berig oor hierdie groot probleme. Die finale berekening is deur die bouverstandige kommissie met Giovanni Pietro della Torre, die seun en opvolger in die amp als koninklike hoofmesselaar gedoen.
Sada
Sada in 'n dorp nabygeleë aan Whittlesea in die Oos-Kaap, Suid-Afrika. Die dorp het 'n inwonertal van 13 493 gedurende die 2011-sensus gehad en is op die R67-pad ongeveer 40 km suid van Komani geleë.
1430
Die jaar 1430 was 'n gewone jaar wat volgens die Gregoriaanse kalender op 'n Vrydag begin het. Dit was die 30ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Hugh Farrington
Hugh Farrington (9 Junie 1931 – 7 Augustus 2001) was 'n Amerikaanse akteur. Hy was bekend vir sy rolle in die rolprent The Terminator (1984) en in die televisiereekse T.J. Hooker (1982), Airwolf (1984), en The Golden Girls (1985).
Hoofapostel
Die Hoofapostel is die hoogste amp in verskeie Christelike groepe, veral in sommige Apostoliese Kerke.
Nuwe Apostoliese Kerk
Die Hoofapostel is die hoogste amp in die Nuwe Apostoliese Kerk, en bestaan sedert 1896.
Geskiedenis
Die term was ingestel deur Friedrich Krebs en dit kan vergelyk word met die Roomse Katolieke siening van die senioriteit wat die Apostel Petrus gehad het onder die Apostels. Volgens die Nuwe Apostoliese Kerk was Petrus die eerste Hoofapostel.
Voormalige Hoofapostels:
Funksie
Die Hoofapostel lei die Nuwe Apostoliese Kerk. Die Hoofapostel is die hoogste gesag ten opsigte van geloof. Tesame met die Distriksapostels bepaal hy die beleid van die kerk.
Die Hoofapostel kan nuwe Apostels verordineer of ontslaan.
Twelve Apostles Church in Christ
In 1978 breek 'n groepie volgelinge onder Pakhati weg vanaf die Ou Apostoliese Kerk en stig the Twelve Apostles Church in Christ. Pakhati neem die amp van Hoofapostel aan. Na Pakhati se dood in 1994 word Dr. Caesar Nongqunga die Hoofapostel en President van die TACC.
Gronde vir die Hoofapostel
Die leerstelling van die Hoofapostels is gegrond op Matteus 16: 18.
En Ek sê vir jou: Jy is Petrus, en op hierdie rots sal Ek my gemeente bou, en die doderyk sal dit nie oorweldig nie. Matteus 16: 18
Volgens die Nuwe Apostoliese Kerk, en die Twelve Apostels Church in Christ het Jesus Christus in hierdie teks Petrus aangestel as die eerste Hoofapostel.
Kritiek
Kritici is oortuig dat die amp van Hoofapostel nie in die Katoliek Apostoliese Kerk bestaan het nie. Volgens Van der Vyver het die amp eers tot stand gekom in 1896 toe Friedrich Krebs dit vir die eerste keer beklee het.
Van Der Vyver noem ook vyf punte aan waarom die Hoofapostel nie in die Bybel genoem word nie
Verskeie skeurings het ook ontstaan met die totstandkoming van die Hoofapostel amp in die Nuwe Apostoliese Kerk, waarvan Carl George Klibbe in Suid-Afrika weggebreek het en die Ou Apostoliese Kerk gestig het. Klibbe was glad nie gelukkig met die persoonlikheidskultus wat ontstaan het rondom die amp van hoofapostel nie.
Finlay Robertson
Finlay Robertson (gebore 2 Mei 1975) is 'n Britse akteur, vervaardiger, en regisseur. Hy is bekend vir sy rolle in die televisiereekse Doctor Who (2005), Humans (2015), en Unforgotten (2015).
Loch Leven
Loch Leven (Skots-Gaelies: Loch Lìobhann) is 'n meer in die middel van Skotland. Op sy langste is die meer 6 km lank, en 'n belangrike dorp op sy oewer is Kinross.
Pous Eusebius
Eusebius was die 31ste pous van die Rooms-Katolieke Kerk.
Biografie
Pous Eusebius is van Griekse afkoms, gebore in Cassano. Op 18 April 309 of 310 volg hy Pous Marcellus I op en regeer tot sy dood op 17 Augustus 309 of 310. Hy word opgevolg deur Pous Miltiades. Die naam ‘Eusebius’ (uit Grieks euseves) beteken ‘vroom’.
Verering
Pous Eusebius word as heilige en martelaar vereer in die Rooms-Katolieke Kerk. Sy feesdag is op 17 Augustus (voorheen 26 September).
Nota
Saamgestel uit die Nederlandse, Engelse, Duitse en Franse wiki’s.
Jessica Carlson (aktrise)
Jessica Carlson (gebore 31 Augustus 1993) is 'n Amerikaanse aktrise. Sy is bekend vir haar rolle in die rolprent Cirque du Freak: The Vampire's Assistant (2009) en in die televisiereeks The Big C (2010).
Vinette Robinson
Vinette Robinson (gebore 1981) is 'n Engelse aktrise. Sy is bekend vir haar rolle in die rolprent Vera Drake (2004) en in die televisiereekse Sherlock (2010) en The A Word (2016).
Gefedereerde State van Mikronesië
Die Gefedereerde State van Mikronesië (Engels: Federated States of Micronesia, kort FSM) is 'n eilandnasie in die Stille Oseaan en Oseanië net noord van die ewenaar. Dit beslaan 'n oppervlakte van 702 km² en het 'n bevolking van 104 468 in 2019 gehad. Die naam "Mikronesië" is afgelei van Grieks μικρός, mikrós vir "klein" en νῆσος, nêsos vir "eiland", letterlik: "klein eilande". Die Gefedereerde State van Mikronesië bestaan uit sowat 600 eilande van die Karoline-eilande; die aangrensende Palau beslaan die ander deel van dié argipel.
Die Gefedereerde State van Mikronesië is in die ooste van Palau en die Filippyne, in die suide van die Noordelike Mariana-eilande, in die suidweste van die Marshalleilande, in die weste van Kiribati, in die noordweste van Nauru en in die noorde van Papoea-Nieu-Guinee en die Salomonseilande geleë. Die hoofstad is Palikir en die grootste stad is Weno.
As gevolg van die Spaans-Amerikaanse Oorlog is die argipel in 1899 deur Spanje aan die Duitse Keiserryk verkoop en by Duits-Nieu-Guinee ingelyf. Tydens die Eerste Wêreldoorlog is dit deur Japan beset en het na die oorlog 'n Volkebond-mandaat geword. Tydens die Tweede Wêreldoorlog is dit deur die Verenigde State beset en het in 1947 'n trougebied van die Verenigde Nasies geword. Op 10 Mei 1979 het vier van die trougebied se distrikte 'n nuwe grondwet aanvaar en het die Gefedereerde State van Mikronesië geword. Die Marshalleilande, Palau en die Noordelike Mariana-eilande het besluit om nie deel te word nie. Die Gefedereerde State van Mikronesië het op 3 November 1986 'n Verdrag oor vrye assosiasie met die Verenigde State onderteken, waarmee dit 'n onafhanklike land geword het. Die Verenigde State is nog steeds vir die verdediging van die Gefedereerde State van Mikronesië verantwoordelik.
Deelstate
Die Gefedereerde State van Mikronesië is onderverdeel in vier deelstate:
Christian Mosbæk
Christian Mosbæk (gebore 1 September 1957) is 'n Deense akteur. Hy is bekend vir sy rolle in die rolprent Easy Skanking (2006) en in die televisiereekse Unit 1 (2000), Better Times (2004), en Anstalten (2011).
Gil Fates
Gil Fates (29 September 1914 – 1 Mei 2000) was 'n Amerikaanse vervaardiger, akteur, en regisseur. Hy was bekend vir sy rolle in die televisiereekse The Faye Emerson Show (1950), What's My Line? (1950), I've Got a Secret (1952), en Hold That Note (1957).
Floyd Westerman
Floyd Westerman (17 Augustus 1936 – 13 Desember 2007) was 'n Amerikaanse akteur. Hy was bekend vir sy rolle in die rolprente Dances with Wolves (1990), The Doors (1991), en Hidalgo (2004), en in die televisiereeks Dharma & Greg (1997).
Dieretoilet
Dieretoilette (latrinegebied, ontlastingplek) is plekke waar wilde diere gewoonlik gereeld ontlas en urineer. Baie soorte diere is hoogs spesifiek in hierdie verband en hul roetines, insluitend die benadering en vertrek van die ontlastingplek is gestereotipeer. Baie diere gebruik kommunale, dit wil sê, gedeelde latrines.
Diere met 'n toegewyde ontlastingplek
Diere met gemeenskaplike toilette sluit in stinkmuishonde, ratels (Mellivora capensis), olifante, takbokke, wildsbokke, perde, en, soos onlangs ontdek is, dicynodonts ('n 240-miljoenjaar-oue plek is die "wêreld se oudste openbare toilet").
Sommige akkedisse, soos skinke (Egernia rugosa) en netelige duiwel gebruik toegewyde ontlastingplekke.
Die Europese haas (Oryctolagus cuniculus) kan hul korrels beide lukraak oor die omvang en op kommunale latrineplekke deponeer.
Gebiedsafbakening
Mishope en ander vorme van ontlastingplekke kan as territoriale merkers dien. Uitgebreide "mishoop rituele" is oor berig vir volwasse hingste en takbokke, dit word gereken om te dien om konfrontasie te vermy. In teenstelling, toon vroulike en jong diere geen sodanige gedrag nie.
1431
Die jaar 1431 was 'n gewone jaar wat volgens die Gregoriaanse kalender op 'n Saterdag begin het. Dit was die 31ste jaar van die 15de eeu n.C. Soos ander gewone jare het die jaar 12 maande, 52 weke en 365 dae gehad.
Piromorfiet
Piromorfiet is 'n mineraal met formule.
Watsonia dubia
Watsonia dubia is 'n geofiet wat tot die genus Watsonia behoort en vorm deel van die fynbos. Die plant is endemies aan die Wes-Kaap en kom voor van Citrusdal tot by Wellington. In die noorde van die Swartland het 80% van die plant se habitat verlore gegaan aan landbou aktiwiteite. Daar is tans net drie subpopulasies bekend met minder as 250 plante. Twee van die subpopulasies is in natuurreservate geleë.
Cladorhiza arctica
Cladorhiza arctica is 'n sponssoort in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladorhiza en tot die familie Cladorhizidae. Die wetenskaplike naam van die spesie is die eerste keer geldig gepubliseer in 1959 deur Koltun.
Rosemarie Mosbæk
Rosemarie Mosbæk (gebore 25 Oktober 1996) is 'n Deense aktrise. Sy is bekend vir haar rolle in die televisiereekse Perfekte Steder (2017), Doggystyle (2018), en The Sommerdahl Murders (2020).
Magneetkies
Magneetkies (ook bekend as pirrotiet) is 'n ongewone ystersulfied-mineraal met 'n varieerbare ysterinhoud: Fe(1-x)S (x = 0 tot 0.2). Die FeS-eindlid is bekend as troiliet. Magneetkies word ook beskryf as magnetiese piriet aangesien dit soos piriet gekleurd en swak magneties is. Die magnetisme neem toe volgens die ysterinhoud, terwyl die troiliet nie magneties is nie. Die naam pirrotiet is afgelei van Grieks pyrrhos, vlamkleurig.
Kristalstruktuur
Magneetkies is nie-stoigiometries: die Fe:S verhouding kan effens van 1:1 afwyk. Dit kan as geskryf word. Die eienskappe hang van die waarde van x af, maar algemeen kan gesê word dat dit 'n defek-NiAS-struktuur het bo 'n temperatuur van 138 (x=0) tot 74 °C (x=0.08). Onder hierdie temperatuur het dit 'n supersel met a'= a√3.
Gevlekte heuningwyser
Die gevlekte heuningwyser (Indicator variegatus) is 'n skaars tot gelokaliseerde redelik algemene standvoël van woude, digte boomveld en valleibosveld. Die voël is 19 cm groot en weeg 40 - 55 gram. In Engels staan die voël bekend as Scaly-throated Honeyguide.
Mausoleum
'n Mausoleum is 'n vrystaande gebou wat as 'n monument vir die oorskot (die liggaam of as) van 'n oorledene opgerig is. Sulke geboue word meestal vir heersers of ander belangrike persone as 'n eregraf of 'n tipe praalgraf gebou. Christelike mausoleums beskik ook soms oor 'n kapel.
Die woord is afkomstig van die Mausoleum van Halikarnassos in Klein-Asië, wat as een van die sewe wonders van die wêreld beskou word.
Kelly Carlson
Kelly Carlson (gebore 17 Februarie 1976) is 'n Amerikaanse aktrise. Sy is bekend vir haar rolle in die rolprente 3000 Miles to Graceland (2001), The Marine (2006), en Made of Honor (2008), en in die televisiereeks Nip/Tuck (2003).
Airbus Group
Die European Aeronautic Defence and Space Company EADS N.V. (EADS) is 'n groot Europese lug- en ruimtevaart maatskappy wat op 10 Julie 2000 gevorm is deur die samesmelting van Aérospatiale-Matra van Frankryk, Construcciones Aeronáuticas SA (CASA) van Spanje, en DaimlerChrysler Aerospace AG (DASA) van Duitsland. Die maatskappy ontwikkel, vervaardig en bemark burgerlike en militêre vliegtuie asook misiele, ruimte-vuurpyle, satelliete, en verwante stelsels.
Geskiedenis en aktiwiteite
EADS is deur sy lidmaatskappye gevorm in Julie 2000 om die wêreld se tweede grootste lug- en ruimtevaartmaatskappy (na Boeing) te word. EADS is ook die tweede-grootste Europese wapenvervaardiger (na BAE Systems.)
Op 16 Junie 2003 het EADS BAE se 25% aandeel in Astrium, die satelliet en ruimtestelselvervaardiger, oorgeneem om die alleeneienaar daarvan te word. EADS het die maatskappy herdoop na EADS Astrium. In Junie 2005 het EADS aangekondig dat dit oorweeg om met Japannese maatskappye en die Japannese METI saam te werk om 'n supersoniese vliegtuig te ontwikkel wat bedoel was om 'n groter, vinniger, en stiller plaasvervanger te wees vir die Concorde, wat in Oktober 2003 uit diens onttrek is.
Bestuur
In laat 2004 is Noël Forgeard (toe Airbus CEO) deur Lagardère genomineer as die volgende Franse CEO van EADS. Forgeard het voorgestel dat die stelsel afgeskaf moes word ten gunste van 'n enkele hoofbestuurder in 'n skuif wat DaimlerChrysler gesien het as 'n poging om 'n Franse gedomineerde bestuurspan te bewerkstellig. Na uitgerekte argumente is die aanstelling deur die EADS Raad van Direkteure goedgekeur op 25 Junie 2005. Op dieselfde vergadering, in oorleg met vennoot BAE Systems, is Gustav Humbert as President en CEO van Airbus aangestel.
Op 2 Junie, 2006 het mede-CEO Noël Forgeard en Airbus hoofbestuurder Gustav Humbert bedank na die omstredenheid wat gevolg het op die aankondiging dat die aflewering van die Airbus A380 vir 'n verdere ses maande vertraag sou word. Forgeard was ook onder druk as gevolg van die feit dat hy EADS aandele verkoop het twee weke voor die A380 aankondiging wat 'n 26% daling in die aandele prys tot gevolg gehad het.
Op 16 Julie 2007 het EADS 'n aantal veranderings in die bestuurstruktuur van die maatskappy aangekondig. Volgens die veranderinge het Rüdiger Grube die alleen voorsitter van die Raad van Direkteure geword, Louis Gallois die alleen hoofbestuurder van EADS, Thomas Enders die hoofbestuurder van Airbus en Fabrice Brégier die bedryfshoof van Airbus. Die aantal onafhanklike raadslede op die Raad van Direkteure is ook verhoog.
Ern Westmore
Ern Westmore (29 Oktober 1904 – 1969) was 'n Amerikaanse akteur. Hy was bekend vir sy rolle in die rolprente Human Cargo (1936), Blood on the Sun (1945), T-Men (1947), en Raw Deal (1948).
Rupert Frazer
Rupert Frazer (gebore 12 Maart 1947) is 'n Britse akteur. Hy is bekend vir sy rolle in die rolprente Empire of the Sun (1987), The Bank Job (2008), John Carter (2012), en Jupiter Ascending (2015).
John Henry Faulk
John Henry Faulk (21 Augustus 1913 – 9 April 1990) was 'n Amerikaanse akteur en skrywer. Hy was bekend vir sy rolle in die rolprente All the Way Home (1963), The Best Man (1964), en The Texas Chain Saw Massacre (1974).
Jemima Rooper
Jemima Rooper (gebore 24 Oktober 1981) is 'n Engelse aktrise. Sy is bekend vir haar rolle in die rolprente A Sound of Thunder (2005) en The Black Dahlia (2006), en in die televisiereeks Hex (2004).
1432
Die jaar 1432 was 'n skrikkeljaar wat volgens die Gregoriaanse kalender op 'n Sondag begin het. Dit was die 32ste jaar van die 15de eeu n.C. In teenstelling met gewone jare het die jaar 366 dae en 'n 29 Februarie gehad.
Cladorhiza bathycrinoides
Cladorhiza bathycrinoides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Cladorhiza en tot die familie Cladorhizidae. Die wetenskaplike naam van die spesie is die eerste keer geldig gepubliseer in 1955 deur Koltun.
Ib Mossin
Ib Mossin (3 Julie 1933 – 17 Desember 2004) was 'n Deense akteur, regisseur, en skrywer. Hy was bekend vir sy rolle in die rolprente The Battle for Naesbygaard (1964), Krybskytterne på Næsbygård (1966), Brødrene på Uglegaarden (1967), en The Torndal Cousins (1973).
Ken Berry
Kenneth Ronald "Ken" Berry (1933 - 2018) was 'n Amerikaanse akteur en komediant.
NG gemeente Bloemfontein-Noord
Die NG gemeente Bloemfontein-Noord is die tweede oudste gemeente van die Nederduitse Gereformeerde Kerk in die Vrystaatse hoofstad en met 1 850 belydende lidmate in 2021, ook die tweede grootste in die Vrystaatse Sinode, naas die Bloemfonteinse gemeente Pellissier (gestig in 1983), wat 5 187 belydende lidmate in 2021 gehad het, maar met 1 824 sewe keer meer dooplidmate as die veel meer gevestigde Klipkerk.
Veranderende demografie
duimnael|links|170px|Ds. [[Abraham Faure Louw|A.F. Louw, van 1920 tot 1928 die eerste leraar.]]
Met die afstigting van Bloemfontein-Noord het die moedergemeente, NG gemeente Bloemfontein, ook bekend as die Tweetoringkerk, 3 000 lidmate gehad. Teen 1985 het dit, ondanks tallose afstigtings, aangegroei tot 3 800, maar met slegs 400 dooplidmate. Die getal belydende lidmate het egter in die daaropvolgende kwarteeu drasties afgeneem tot slegs 24 in 2015, in ooreenstemming met wat in die meeste ander stede se moedergemeente gebeur het. NG gemeente Johannesburg het in 2012 slegs 60 lidmate gehad, ondanks die inlywing van NG gemeente Johannesburg-Oos, NG gemeente Durban het met slegs 30 lidmate nog net in naam voortbestaan, NG gemeente Pietermaritzburg het, ondanks die inlywing van Merrivale, slegs 205 lidmate gehad en NG gemeente Pretoria is 'n samestelling van ses middestadgemeentes (Pretoria, Harmonie, Bronberg, Burgerspark, Arcadia en Meintjieskop) waarvan slegs 'n handjie vol lidmate in die gebied van die ou moedergemeente oorgebly het. Talle ander ou moedergemeentes in stede is teen 2012 reeds by buurgemeentes ingelyf, onder meer Klerksdorp (1889), Krugersdorp (gestig 1890), Boksburg (1894) en Germiston (1899). Slegs in die voormalige Kaapprovinsie het die moedergemeentes in stede soos Kaapstad, Kimberley, Port Elizabeth, Bellville, Oos-Londen, George en Grahamstad lewenskragtig gebly.
Stigting
Bloemfontein-Noord is op 15 Oktober 1919 met 1 150 lidmate van die moedergemeente afgestig. Die moedergemeente het die Tweetoringkerk-gebou behou en die Gedenksaal in Hillstraat met twee pastorieë as bruidskat aan die nuwe gemeente geskenk. Eredienste is vir eers in die Gedenksaal gehou. 'n Oop erf op die hoek van Zastron- en Wes-Burgerstraat wat aan die NG Kerk van die destydse Oranje-Vrystaat behoort het, is aanvanklik deur die kerkraad oorweeg. Toe 300 lidmate in 'n versoekskrif aandring op 'n meer geskikte terrein, is die perseel in Aliwalstraat, wat die kerk vandag is, vir £850 aangekoop. Die argitekte Wynand Louw en Gerard Moerdijk, wat ook onder meer vir die Voortrekkermonument verantwoordelik was, die planne op getrek het, is deur die boukommissie onder voorsitterskap van ds. A.F. Louw genader om 'n plan vir die kerkgebou op te trek.
Op 4 Desember 1920 is die planne met geringe wysigings aanvaar. Die gemeente se webtuiste skryf as volg oor die ontwerp van die kerk: "Moerdijk se benadering tot kerkbou word in die Klipkerk weerspieël. Bykans al sy riglyne en norme word prakties toegepas. Die Griekse kruisvorm, die plasing van die toring, die diagonale as waarop die kansel geplaas is en die groot ronde vensters hoog bo indie gewels het 'n wending in kerkbou ingelui. Ook die materiaal is van plaaslike oorsprong – die ysterklip is in die rantjie agter die kerk uitgehaal, die vloerplanke is van Rhodesiese kiaat en die dakteëlsis in Suid-Afrika vervaardig."
'n Besluit oor die grootte van die gebou is in April 1921 aanvaar. Op 30 November 1921 was die volledige planne in die hande van die boukommissie wat aanbeveel het dat 'n tender van £18 450 van die Gebroeders Craig aanvaar word. Die kerkraad het egter besluit dat die planne gewysig moet word om vir 800 pleks van 900 sitplekke voorsiening te maak. Nadat die argitekte weer eens veranderings aan die planne aangebring het, is 'n tender van dieselfde bouaannemers ten bedrae van £11 413 pond uiteindelik op 7 Oktober 1922 aanvaar. As voorwaarde is gestel dat die gebou voor of op 7 Oktober 1923 voltooi moes wees. Heelwat later sou die besluit die gemeente duur te staan kom, want in die vroeë sestigerjare het die aanbou van 'n noordelike gewel en galery, sowel as 'n nuwe konsistorie en doopkamer, ongeveer net soveel gekos as die oorspronklike kerkgebou. Sir Cornelius Hermanus Wessels, vader van die sopraan Cecilia Wessels en indertyd administrateur van die Vrystaat, het net oorkant die straat gewoon en 'n uurwerk vir die toring geskenk – op voorwaarde dat dit nie tydens sy leeftyd mag slaan nie.
Vroeë leraars
Die eerste leraar was ds. Abraham Faure Louw, wie se seun Abraham Faure Louw jr. van 1938-'45 leraar van die NG gemeente Bulawayo was en later ook direkteur van die Daisyfield-kinderhuis, wat uiteindelik Bothashof geword het. Ds. Louw het die hoeksteen van die klipkerk in Aliwalstraat op 3 Februarie 1923 gelê. Die nuwe gebou is op Saterdag 24 November 1923 ingewy. As deel van die inwydingseremonie het gemeentelede vanaf die Ramblersaal, laer af in Aliwalstraat, in 'n optog na die kerk gestap. In die kerk is die inwydingsdiens, wat deur 1 138 volwassenes bygewoon is, gelei deur di. Louw, J.D. Kestell, P.J. Boshoff en P.K. Albertyn. Die middag is nog 'n inwydingsdiens, vir die jeug, gehou wat deur 1 247 kinders bygewoon is.
In De Kerkbode van 5 Desember 1923 is genoem dat die kerk so vol was dat ekstra stoele ingedra moes word en dat baie lidmate moes staan. Nietemin was daar glad nie 'n gebrek aan vars lug nie. "De architekt heeft goed gezorgd voor de ventilatie. Zo is het hem ook uitstekend gelukt, wat de akoustiek betreft," is berig, waarskynlik deur ds. Louw. Die kerkgebou se ontwerp is beskryf as "krachtige en tegelijk sierlike eenvoud". Die gewelfde dak wat die binneruim oorspan, is met die Aya Sophia in Istanbul vergelyk. Die materiaal is van plaaslike oorsprong, soos Moerdijk dit met kerkbou verkies het. Die ysterklip is in die rantjie agter die kerk uitgehaal, die vloerplanke is van Rhodesiese kiaat en die dakteëls is in Suid-Afrika vervaardig.
Die uiteindelike oprigtingskoste, insluitend die aankoop van die erf en die meubels, het £14 250 beloop, waarvan £5 000 met die ingebruikneming van die gebou nog uitstaande was.
Ds. Louw se opvolgers was ds. H.S. Theron en dr. H.C. de Wet. Ná hulle kom di. G.W. Koornhof (1938-'42), T.J. Kotzé (1942 tot sy dood in 1946), P. de V. Grobbelaar (1946-'51) en Z.B. Loots (1951-'68). Onder die kerkraadslede in 1937-'38 was die administrateur van die destydse Oranje-Vrystaat, mnr. E.R. Grobler.
Geboue
Die gemeente het die Gedenksaal en die pastorieë verkoop en 'n nuwe pastorie is in 1948 naby die kerk opgerig, waarskynlik dié by Tweede Straat 5, wat later blykbaar plek moes maak vir 'n woonstelblok. Die depressietydperk, gevolg deur die oorlogsjare met sy skaarste aan boumateriaal, het veroorsaak dat die gemeente die bou 'n kerksaal lank moes uitstel. Eindelik het ds. Grobbelaar die hoeksteen op 15 Maart 1950 gelê. Die hoeksteen van die Gedenksaal, wat pres. M.T. Steyn op 30 November 1898 gelê het, is op dieselfde dag in die nuwe saal deur mej. Trudie Kestelll herlê. 'n Gedenkplaat is op die terrein aangebring waar die Gedenksaal gestaan het. Daarop word vermeld dat pres. Steyn op 28 November 1916 oorlede is.
Gemeentegrense
duimnael|160px|regs|Ds. Zacharias Blomerus Loots, leraar van 1951 tot 1968. Die gebied wat binne die gemeentegrense val, is net noord van die middestad geleë, ongeveer tussen Zastronstraat en Wilcocksweg, en tussen Naval Hill, Seinheuwel en Grantsheuwel. Dit strek hoofsaaklik oor die woonbuurt Waverley en Arboretum, en 'n groot woonstelgebied waarin daar 146 woonstelgeboue en meenthuise is. Die lidmate van die gemeente is egter wyd versprei oor die stad. Die plase noord van die stad wat aan die Soutpan-pad grens, val ook volgens ooreenkoms met Hugenoot-gemeente binne die gemeente se bedieningsgebied.
Sendingwerk
Hoewel die gemeente in 1919 tot stand gekom het, is die sendinggemeente Bloemfontein-Noord eers in 1924 afgestig. Die "lokasie" is in twee gemeentes verdeel en albei is tot 1929 deur eerw. R.H. Daneel bedien. Toe het eerw. J.H. Loots ('n broer van ds. Z.B. Loots) die eerste sendeling van Bloemfontein-Noord se sendinggemeente geword. Hy het hier gebly tot sy dood in 1938 en is opgevolg deur agtereenvolgens eerw. J.M.A. de Beer, G.C. Olivier en J.P.H. Wessels. Die sendingkerk in die swart woonbuurt is in 1927 opgerig (eerw. Daneel het die hoeksteen gelê). Ds. Theron het die kerk vir kleurlinge se hoeksteen in 1928 gelê en die sendinggemeente het in 1951 met 54 lidmate as aparte gemeente afgestig, die huidige Verenigende Gereformeerde gemeente Heatherdale. Die destydse sendingpastorie in Kellnerstraat was 'n geskenk van mev. Cornelia Grobler, die administrateur se vrou.
Lys van NG gemeentes
240px|duimnael|regs|Die [[NG gemeente Warmbad-Wes se kerkgebou.]] duimnael|regs|260px|Die [[NG gemeente De Bloem|NG kerk De Bloem, Bloemfontein.]]
'n Volledige lys van al die gemeentes van die Nederduitse Gereformeerde Kerk in die nege Sinodes in Suid-Afrika sowel as in Namibië.
Carolee Carmello
Carolee Carmello (gebore 1 September 1962) is 'n Amerikaanse aktrise. Sy is bekend vir haar rolle in die televisiereekse Frasier (1993), Remember WENN (1996), Law & Order: Special Victims Unit (1999), en The Marvelous Mrs. Maisel (2017).
J.J.G. Grobbelaar
J.J.G. Grobbelaar (* 8 Mei 1907, Clocolan – 27 Jan 1974, Paarl) was ’n inspekteur van onderwys en skrywer van jeuglektuur.
Lewe en werk
Johannes Jacobus Gabriël Grobbelaar is op 8 Mei 1907 naby Clocolan in die Vrystaat gebore, waar hy grootword en skoolgaan. In Bloemfontein word hy as onderwyser opgelei en gee hy twee jaar lank onderwys in Suidwes-Afrika. Daarna is hy ’n paar jaar onderwyser op Clocolan en gaan na Stellenbosch vir verdere studie. Hier behaal hy in 1939 die D.Phil.-graad in geskiedenis met ’n proefskrif oor Die Vrystaatse Republiek en die Basoetoe-vraagstuk, wat later gepubliseer word. In 1941 word hy hoof van die Hoërskool Durbanville in die Kaap en twee jaar later word hy aangestel as inspekteur van skole.
In 1944 volg hy dr. S.H. Skaife (die bekende skrywer Hendrik Brand) op as hoof van die skoolradio-en-rolprentafdeling van die Kaapse Onderwysdepartement. In 1957 onderneem hy ’n vyfmaande-lange studietoer na die buiteland, waar hy radio- en rolprentonderwys se gebruik ondersoek. Later word hy weer aangestel as inspekteur van onderwys in die Paarl-distrik in die Wes-Kaap. In 1971 tree hy af.